దబ్బల రాజగోపాల్ రెడ్డి
దబ్బల రాజగోపాల్ (రాజ్ రెడ్డి) (1937 జూన్ 13) ఒక కంప్యూటర్ శాస్త్రవేత్త మరియు ట్యూరింగ్ అవార్డు గ్రహీత. ఆయన కంప్యూటర్ సైన్సు మరియు కృత్రిమ మేధస్సు ("ఆర్టిఫిషియల్ ఇంటెలిజెన్స్") రంగాలలో ఖ్యాతి గడించాడు. ఆయన గత 40 సంవత్సరాలుగా స్టాన్‌ఫర్డు మరియు కార్నెగీ మిలన్ విశ్వవిద్యాలయాలలో ఆచార్యుడిగా సేవలందిస్తున్నాడు. రోబోటిక్స్ సంస్థకు డైరక్టరుగా కూడా ఉన్నాడు. ఇంటర్నేషనల్ ఇనిస్టిట్యూట్ ఆఫ్ ఇన్ఫర్మేషన్ టెక్నాలజీ ("ట్రిపుల్ ఐటీ"), హైదరాబాద్ నకు ఛైర్మన్ గా కూడా ఉన్నాడు. అల్ప అదాయ వర్గాల వారు, ప్రతిభావంతులైన యువకుల విద్యావసరాలను తీర్చడానికి రాజీవ్ గాంధీ యూనివర్సిటీ ఆఫ్ నాలెడ్జి టెక్నాలజీ స్థాపనకు సహాయం చేశాడు. ఆసియా ఖండంలో పొందిన మొదటి వ్యక్తిగా గుర్తింపు పొందాడు. ఈ అవార్డు ఆయనకు 1994 లో వచ్చింది. ఈ అవార్డు కంప్యూటర్ విజ్ఞానంలో ఇచ్చే అత్యున్నత అవార్డు. ఇది ఆయన కృత్రిమ మేథస్సు రంగంలో చేసిన కృషికి ఇవ్వబడింది.
చండ్రుభట్ల రాజగోపాలరావు
గుంటూరులో లాల్ బహదూర్ శాస్త్రి పాల్గొన్నఏ.ఐ.సి.సి సమావేశం. అఖిల భారత కాంగ్రెస్ అధ్యక్షుడుగా నీలం సంజీవ రెడ్డి రాష్ట్ర పర్యటన. గోదావరి వరదలు, రాయలసీమ కరవు మున్నగు ప్రత్యేక వార్తలను అయన కవర్ చేసారు. "ఆంధ్ర పత్రిక" ఎడిటర్ గా బాధ్యతలు చేపట్టి 1990 లో పదవీ విరమణ చేసే వరకు వృత్తి జీవితంలో ఉత్తమ విలువలు పెంచి పోషించారు. జాతీయ భావాల వ్యాప్తికి, దేశ సేవకి పాత్రికేయ వృతి కూడా ఒక మార్గంగా ఆయన భావించే వారు. పాటకులకు జవాబుదారిగా, విశ్వాసనీయతే ప్రమాణంగా అయన పనిచేసారు. ఎలాంటి ఒత్తిళ్ళు వచ్చినా అదిరేవారు కాదు. బెదిరేవారు కాదు. 
పదవీ విరమణ చేసిన తొమ్మిదేళ్ళ తరువాత రచనా వ్యాసంగం యాధ్రుచ్చికంగా చేపట్టారు. తనను ప్రభావితం చేసిన సీతానగరం ఆశ్రమం పైనే "గౌతమి సత్యాగ్రహ ఆశ్రమం" పేరుతొ అయన తొలి పుస్తకాన్ని రాశారు. ఆనక తనకు గుర్తింపు రాణింపు ప్రసాదించిన "అంధ్ర పత్రిక చరిత్ర"ను రాశారు. అదే చేత్తో " జైలు కెళ్ళిన జర్నలిస్టు యోధులు " "వందే మాతరం నుంచి క్విట్ ఇండియా" వరకు అనే పుస్తకాలు అయన రాశారు. 
కళ్ళు కనబడని స్థితిలో కాళ్ళు సహకరించని పరిస్థితిలో ఈ పుస్తకాలు రాయడానికి అయన రాష్ట్ర లిబ్రరీల వెంట కుటుంబ సభ్యుల సహకారంతో తిరిగారు. ఎక్కడెక్కడో ఉన్న లైబ్రరీలు, ఆర్కైవ్స్ లను జల్లెడ పట్టారు. భూతద్దం సాయంతో కొన్ని వేల జి వో లు, పత్రికలు చదివారు. ఎన్నో వ్యయ ప్రయాసల కోర్చి చీకట్లో మగ్గుతున్న చరిత్రను వెలుగులోకి తీసారు . తన రచనల ద్వారా మన వారసత్వ సంపద లోని ఘన చరిత్రను ముందు తరాలకు అందించాలన్న ఆయన తలంపు ఎంతో గొప్పది.
"ఆంధ్ర పత్రిక చరిత్ర," " జైలు కెళ్ళిన జర్నలిస్టు యోధులు " పుస్తకాలను ప్రెస్ అకాడెమీ ఆర్థిక సహాయం చేసింది. 
ఆంధ్ర పత్రిక చరిత్ర, " కు ఉత్తమ గ్రంథంగా 2006 లో తెలుగు విశ్వ విద్యాలయం పురస్కారం లభించింది. అనేక ప్రతిష్టాత్మక సంస్థల నుంచి సత్కారాలను ఆయన అందుకున్నారు. రాజ గోపాల రావు పై ప్రెస్ అకాడెమి "అడుగు జాడలు" పేరుతో డాక్యుమెంటరీ చిత్రాన్ని నిర్మించింది. ప్రతి వ్యక్తి తన వృత్తిలో నిజాయతిని వ్యక్తిత్వంలో నియమ పాలనను పాటిస్తే దేశ సేవ చేసినట్లేనని సి.వి.రాజ గోపాల రావు విశ్వాసం.